钦定古今图书集成/明伦汇编/氏族典/第390卷 > 李严
## 钦定古今图书集成/明伦汇编/氏族典/第390卷 > 李严

按《五代史李严传》：严，幽州人。初名让坤，事刘守光为
刺史，后事庄宗为客省使。同光三年，使于蜀。是时蜀
之君臣皆庸暗，而恃险自安，穷极奢僭。严还，具言可
取之状，庄宗于是决意伐蜀。冬，魏王继岌西伐，以严
为三川招讨使，与康延孝以兵五千先行。延孝至汉
州，王衍告曰：“‘得李严来即降’。严闻之喜，即驰骑入益”
州，衍即日以蜀降。严还，明宗以为泗州防御使。其后
孟知祥倔强于蜀，安重诲思有以制知祥者，严乃求
为西川兵马都监。将行，其母曰：“汝前启破蜀之谋，今
行，其以死报蜀矣。”严不听。既至，知祥置酒从容问严
曰：“朝廷以公来邪？公意自欲来邪？”严曰：“君命也。”知祥
发怒曰：“天下藩镇皆无监军，安得尔独来此？此乃孺
子荧惑朝廷，尔即擒斩之。”明宗不能诘，知祥由此遂
反